Agardhelva starter fra Sveigbreen, sør for Kropotkinfjellet, lengst nordvest i Agardhdalen. Den får også et stort tilløp fra Elfenbeinbreen på nordsida av Kropotkinfjellet. Agardhelva ligger i en bred, flatbunnet dal med mye løsmasser, og elva brer seg utover i et sterkt forgreinet elveløp som stadig endrer seg. På enkelte steder er elveløpet nærmere en kilometer bredt. Elva munner ut i Agardhbukta.